КОМИ РЕСПУБЛИКАЛӦН

**ОЛАНПАС**

**Коми Республикаын культура наследие объектъяс (история да культура памятникъяс) видзан, наӧн вӧдитчан, паськыда тӧдмӧдан да канмуӧн дӧзьӧритан юкӧнын могъяс серти Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2013 вося косму тӧлысь 18 лунӧ

**1 статья.** Пыртны “Коми Республикаын культура наследие объектъяс (история да культура памятникъяс) видзан, наӧн вӧдитчан, паськыда тӧдмӧдан да канмуӧн дӧзьӧритан юкӧнын ӧткымын мог йылысь” Коми Республикаса Оланпасӧ (Коми Республикаса канму органъяслӧн индӧд-тшӧктӧмъяс, 2004, 10 №, 3472 ст.; 2006, 12 №, 4648 ст.; 2007, 12 №, 5343 ст.; 2008, 9 №, 408 ст.; 2009, 11 №, 176 ст.; 2012, 51 №, 1156 ст.) татшӧм вежсьӧмъяс:

1. Водзкывйын “Тайӧ Оланпасыс” кывъяс бӧрын содтыны “Россия Федерацияса войтыръяслӧн культура наследие объектъяс (история да культура памятникъяс) йылысь” Федеральнӧй оланпас серти (водзӧ - Федеральнӧй оланпас)” кывъяс.

2. 2 статьяын:

1) содтыны татшӧм 11 да 12 пунктъяс:

“11) дінму тӧдчанлуна культура наследие объект либӧ меставывса (муниципальнӧй) тӧдчанлуна культура наследие объект Россия Федерацияса войтыръяслӧн культура наследие объектъяслӧн (история да культура памятникъяслӧн) ӧтувъя канму реестрӧ (водзӧ - реестр) пыртӧм йылысь (киритӧм йылысь) решение примитан пӧрадок урчитӧм;

12) дінму тӧдчанлуна историко-культурнӧй заповедник котыртан пӧрадок урчитӧм;”;

2) 3 пунктын:

а) “пыртӧм йылысь” кывъяс бӧрын содтыны “(киритӧм йылысь)” кывъяс;

б) “Россия Федерацияса войтыръяслӧн культура наследие объектъяслӧн (история да культура памятникъяслӧн) ӧтувъя канму реестрӧ (водзӧ – реестр)” кывъяс вежны “реестр” кывйӧн;

3) содтыны татшӧм 51 пункт:

“51) дінму тӧдчанлуна культура наследие объектъяслысь историко-культурнӧй тӧдчанлун категория вежан пӧрадок урчитӧм;”;

4) содтыны татшӧм 61 да 6 2 пунктъяс:

“61) дінму тӧдчанлуна историческӧй овмӧдчӧминъяслысь лыддьӧг, кодъяслӧн эм торъя тӧдчанлун Коми Республикаса историяын да культураын, (водзӧ - дінму тӧдчанлуна историческӧй овмӧдчӧминъяс), дінму тӧдчанлуна историческӧй овмӧдчӧминлысь видзантор, дінму тӧдчанлуна историческӧй овмӧдчӧминлысь мутас вынсьӧдан пӧрадок урчитӧм;

62) дінму тӧдчанлуна культура наследие объектсӧ тшыкӧдӧмысь, жугӧдӧмысь либӧ бырӧдӧмысь, дінму тӧдчанлуна культура наследие объектсӧ мӧдлаӧ вештӧмысь, дінму тӧдчанлуна культура наследие объектлы лёктор вӧчӧмысь, дінму тӧдчанлуна культура наследие объектлысь ортсысӧ да пытшкӧссӧ, мый лоӧ индӧм дінму тӧдчанлуна культура наследие объектлӧн видзанторйӧн, вежӧмысь кывкутӧм урчитӧм;”.

3. 21 статьялӧн 3 пунктын, 4 статьялӧн 3 да 4 юкӧнъясын, 6 статьялӧн 1 юкӧнын, 10 статьялӧн 1 юкӧнын, 11 статьялӧн 1 юкӧнын да 12 статьялӧн мӧд абзацын “Россия Федерацияса войтыръяслӧн культура наследие объектъяс (история да культура памятникъяс) йылысь” кывъяс киритны.

4. 21 статьялӧн 3 пунктса “б” пунктув гижны тадзи:

“б) федеральнӧй тӧдчанлуна культура наследие объектъяс Федеральнӧй оланпаслӧн 33 статья серти канмусянь видзӧм, кытчӧ пырӧ:

культура наследие объект паса объектъясӧс канму учётӧ босьтӧм Федеральнӧй оланпаслӧн 3 статья серти, реестр лӧсьӧдӧм (реестр нуӧдӧмысь кындзи);

историко-культурнӧй канму экспертиза (водзӧ - историко-культурнӧй экспертиза) котыртӧм да нуӧдӧм (массӧвӧй коммуникация юкӧнын контроль да дӧзьӧр кузя да культура наследие видзӧм кузя удж збыльмӧдысь олӧмӧ пӧртысь власьт федеральнӧй органлысь торъя уджмогъяс збыльмӧдӧм вылӧ колана юкӧнын историко-культурнӧй канму экспертиза котыртӧмысь да нуӧдӧмысь кындзи);

культура наследие объектъяс видзан зона балаяс, му лӧсьӧдан документация, кар стрӧитан уджаланартъяс, а сідзжӧ олӧмӧ пӧртысь власьт федеральнӧй органъяслысь, Коми Республикаса олӧмӧ пӧртысь власьт органъяслысь да Коми Республикаын меставывса асвеськӧдлан органъяслысь муяс сетӧм йылысь да налысь инӧда режим вежӧм йылысь решениеяс Федеральнӧй оланпасӧн урчитӧм случайясын да пӧрадок серти сӧгласуйтӧм (федеральнӧй тӧдчанлуна культура наследие объектъяс видзан зона балаяс да кар стрӧитан уджаланартъяс сӧгласуйтӧмысь кындзи, кутшӧмъясӧс индӧма федеральнӧй тӧдчанлуна культура наследие объектъяс мутасъясын, мыйяс инавсьӧны историческӧй овмӧдчӧминъясын, да найӧс видзан мутасъясын);

кар стрӧитан уджаланартъяс лӧсьӧдӧм бӧрся контроль, кутшӧмъясын колӧ босьтны тӧд вылӧ культура наследие объектъяслысь сюрӧссӧ да найӧс уджӧдӧмсӧ могмӧдысь мераяссӧ Федеральнӧй оланпаслӧн корӧмъяс серти;

культура наследие объектъяс видзан зона балаяс лӧсьӧдӧм;

Федеральнӧй оланпасӧн урчитӧм случайясын му лӧсьӧдан, муасян, стрӧитчан, видз-му бурмӧдан, овмӧскӧд йитчӧм да мукӧд удж вӧчӧм вылӧ разрешениеяс сетӧм;

Федеральнӧй оланпасӧн урчитӧм случайясын да пӧрадок серти му лӧсьӧдан, муасян, стрӧитчан, видз-му бурмӧдан, овмӧскӧд йитчӧм да мукӧд удж вӧчӧм да индӧм уджъяс нуӧдан балаяс сӧгласуйтӧм;

Федеральнӧй оланпасӧн урчитӧм случайясын культура наследие объектъяс видзӧм кузя уджъяс вылӧ разрешениеяс сетӧм;

культура наследие объектлысь, кыдзи торйӧн веськӧдлан кар стрӧитан удж объектлысь, мутас мудоръяссӧ урчитӧм;

культура наследие объектъяс вылын юӧртан гижӧдъяс да пасъяс индӧм;

культура наследие объектъяслӧн состояние бӧрся контроль;

мукӧд мероприятие, кутшӧмъясӧс нуӧдӧм Федеральнӧй оланпасӧн да Коми Республикаса оланпасъясӧн пыртӧма культура наследие видзан лӧсялана органъяслӧн уджмогъясӧ (археология наследие объектъяс тӧдмалӧм да туялӧм кузя уджъяс нуӧдӧм вылӧ лэдзӧмъяс (восьса листъяс) сетӧмысь кындзи);”.

5. 3 статьяса 1 юкӧнын:

1) 4 пункт гижны тадзи:

“4) дінму тӧдчанлуна культура наследие объектъяскӧд, меставывса (муниципальнӧй) тӧдчанлуна культура наследие объектъяскӧд, тӧдмалӧм культура наследие объектъяскӧд, объектъяскӧд, мыйяс лоӧны историко-культурнӧй донаторйӧн, объектъяскӧд, мыйяслӧн эм культура наследие объектлӧн пасъяс, а сідзжӧ овмӧс вӧдитӧм вылӧ индӧм му участокъяскӧд йитчӧм историко-культурнӧй экспертизаысь мынтысян мында урчитан пӧрадок вынсьӧдӧм;»;

2) содтыны татшӧм 53 да 54 пунктъяс:

«53) дінму тӧдчанлуна историческӧй овмӧдчӧминъяслысь лыддьӧг вынсьӧдӧм;

54) дінму тӧдчанлуна культура наследие объектъяс канмусянь видзӧм Федеральнӧй оланпаслӧн 33 статья серти, кытчӧ пырӧ:

культура наследие объект паса объектъяс канму учётӧ босьтӧм Федеральнӧй оланпаслӧн 3 статья серти, реестр лӧсьӧдӧм (реестр нуӧдӧмысь кындзи);

историко-культурнӧй экспертиза котыртӧм да нуӧдӧм;

культура наследие объектъяс видзан зона балаяс, му лӧсьӧдан документация, кар стрӧитан уджаланартъяс, а сідзжӧ олӧмӧ пӧртысь власьт федеральнӧй органъяслысь, Коми Республикаса олӧмӧ пӧртысь власьт органъяслысь да Коми Республикаын меставывса асвеськӧдлан органъяслысь муяс сетӧм йылысь да налысь инӧда режим вежӧм йылысь решениеяс Федеральнӧй оланпасӧн урчитӧм случайясын да пӧрадок серти сӧгласуйтӧм;

кар стрӧитан уджаланартъяс лӧсьӧдӧм бӧрся контроль, кутшӧмъясын колӧ босьтны тӧд вылӧ культура наследие объектъяслысь сюрӧс да найӧс уджӧдӧм могмӧдысь мераяссӧ Федеральнӧй оланпаслӧн корӧмъяс серти;

культура наследие объектъяс видзан зона балаяс лӧсьӧдӧм;

Федеральнӧй оланпасӧн урчитӧм случайясын му лӧсьӧдан, муасян, стрӧитчан, видз-му бурмӧдан, овмӧскӧд йитчӧм да мукӧд удж вӧчӧм вылӧ разрешениеяс сетӧм;

Федеральнӧй оланпасӧн урчитӧм случайясын да пӧрадок серти му лӧсьӧдан, муасян, стрӧитчан, видз-му бурмӧдан, овмӧскӧд йитчӧм да мукӧд удж вӧчӧм да индӧм уджъяс нуӧдан балаяс сӧгласуйтӧм;

Федеральнӧй оланпасӧн урчитӧм случайясын культура наследие объектъяс видзӧм кузя уджъяс вылӧ разрешениеяс сетӧм;

культура наследие объектлысь, кыдзи торйӧн веськӧдлан кар стрӧитан удж объектлысь, мутас мудоръяссӧ урчитӧм;

культура наследие объектъяс вылын юӧртан гижӧдъяс да пасъяс индӧм;

культура наследие объектъяслӧн состояние бӧрся контроль;

мукӧд мероприятие, кутшӧмъясӧс нуӧдӧм Федеральнӧй оланпасӧн да Коми Республикаса оланпасъясӧн пыртӧма культура наследие видзан лӧсялана органъяслӧн уджмогъясӧ;”.

6. 4 статьяын:

1) статья нимын «пыртӧм йылысь» кывъяс бӧрын содтыны «(киритӧм йылысь)» кывъяс;

2) содтыны татшӧм 5 юкӧн:

«5. Культура наследие объект реестрысь киритны Россия Федерацияса Веськӧдлан котырлӧн акт подув вылын культура наследие объектлӧн тырвыйӧ бырӧм дырйи либӧ историко-культурнӧй тӧдчанлунсӧ сыӧн воштӧм дырйи.

Дінму тӧдчанлуна культура наследие объектъясӧс, меставывса (муниципальнӧй) тӧдчанлуна культура наследие объектъясӧс реестрысь киритӧм йылысь шыӧдчӧмъяссӧ босьтӧны случайясын, кутшӧмъясӧс урчитӧма федеральнӧй оланпастэчасӧн, Коми Республикаса Каналан Сӧветӧн Коми Республикаса Веськӧдлан котырлӧн дінму тӧдчанлуна культура наследие объектъясӧс, меставывса (муниципальнӧй) тӧдчанлуна культура наследие объектъясӧс реестрысь киритӧм йылысь вӧзйӧм серти (меставывса (муниципальнӧй) тӧдчанлуна культура наследие объектъяскӧд йитӧдын – Коми Республикаын меставывса асвеськӧдлан органкӧд сӧгласуйтӧм серти) историко-культурнӧй экспертизалӧн кывкӧртӧд подув вылын.

Коми Республикаса Веськӧдлан котырлысь дінму тӧдчанлуна культура наследие объектъясӧс, меставывса (муниципальнӧй) тӧдчанлуна культура наследие объектъясӧс реестрысь киритӧм йылысь вӧзйӧм дасьтӧм могысь культура наследие объектъяс видзан юкӧнын торъя уджмога органӧ сетсьӧны документъяс, кутшӧмъясӧс урчитӧма федеральнӧй оланпастэчасӧн.».

7. 5 статьялысь ним гижны тадзи:

«**5 статья. Культура наследие объектлысь историко-культурнӧй тӧдчанлун категория вежан пӧрадок**».

8. 8 статьяын:

1) статья нимын да 1 юкӧнын «культура наследие объектъяс» кывъяс вежны «дінму тӧдчанлуна культура наследие объектъяс» кывъясӧн;

2) 2 юкӧнын:

а) «культура наследие объектъяс видзан юкӧнын торъя уджмога органкӧд сӧгласуйтӧм серти» кывъяс киритны;

б) содтыны татшӧм мӧд да коймӧд абзацъяс:

«Кор дінму тӧдчанлуна культура наследие объект пырӧ Коми Республикаса канму эмбурӧ, муниципальнӧй эмбурӧ, аспом эмбурӧ либӧ мукӧд эмбур сикасӧ, сы вылӧ юӧртана гижӧдъяс да пасъяс индӧ лӧсялӧмӧн Коми Республикаса олӧмӧ пӧртысь власьт орган, кодлы сетӧма Коми Республикаса эмбурӧн веськӧдлӧм да вӧдитчӧм вылӧ торъя уджмогъяс, Коми Республикаын меставывса асвеськӧдлан орган, юридическӧй кывкутысь, кодлӧн киӧ сетӧма индӧм дінму тӧдчанлуна культура наследие объектсӧ овмӧс вӧдитан либӧ оперативнӧя веськӧдлан инӧд серти, торъя морт либӧ юридическӧй кывкутысь, кодлы индӧм дінму тӧдчанлуна культура наследие объектсӧ сетӧма мынтысьтӧг уджӧдӧм вылӧ, асшӧр уджалысь либӧ юридическӧй кывкутысь, кодлы индӧм дінму тӧдчанлуна культура наследие объектсӧ сетӧма эскан веськӧдлӧм улӧ, аспом эмбурӧ либӧ мукӧд сикас эмбурӧ пырысь дінму тӧдчанлуна культура наследие объект киын кутысь (водзӧ - дінму тӧдчанлуна культура наследие объект киын кутысь (вӧдитчысь).

Кор дінму тӧдчанлуна культура наследие объект пырӧ Коми Республикаса канму эмбурӧ либӧ муниципальнӧй эмбурӧ да сійӧс сетӧма урчитӧм пӧрадок серти некымын вӧдитчысь киӧ, сы вылӧ юӧртана гижӧдъяс да пасъяс индӧ дінму тӧдчанлуна культура наследие объект киын кутысь, кодлы сетӧма индӧм дінму тӧдчанлуна культура наследие объектлысь ыджыдджык пайсӧ.»;

3) содтыны татшӧм 3 да 4 юкӧнъяс:

«3. Культура наследие объектъяс видзан юкӧнын торъя уджмога орган ыстӧ дінму тӧдчанлуна культура наследие объект вылӧ юӧртана гижӧдъяссӧ да пасъяссӧ индыны коланлун йылысь юӧр дінму тӧдчанлуна культура наследие объект киын кутысьлы (вӧдитчысьлы).

Кор дінму тӧдчанлуна культура наследие объект пырӧ ӧтув эмбурӧ, сы вылӧ юӧртана гижӧдъяс да пасъяс индыны коланлун йылысь юӧр ыстыссьӧ став участниклы, коді тӧдса пайӧ либӧ ӧтув эмбурӧ босьтӧм культура наследие объектъяс видзан юкӧнын торъя уджмога органлы.

Дінму тӧдчанлуна культура наследие объект вылын юӧртана гижӧдъяс да пасъяс индӧм сӧгласуйтан пӧрадок, юӧртана гижӧдъяс да пасъяс дорӧ корӧмъяс, налысь лыд, тэчас, форма, сюрӧс, ин да индан ног пыртӧмӧн, сы лыдын йитлан ног (пасъян ног), юӧртана гижӧдъяс да пасъяс индӧмсӧ сӧгласуйтӧмын ӧткажитан подувъяс, юӧртана гижӧдъяс да пасъяс бала вынсьӧдан пӧрадок вынсьӧдӧ культура наследие объектъяс видзан юкӧнын торъя уджмога орган.

Юӧртана гижӧдъяс да пасъяс бала видзӧ дінму тӧдчанлуна культура наследие объект вылӧ водзынджык индӧм (пасйӧм) либӧ сылӧн мутасын меститӧм мемориальнӧй да памятнӧй пӧвъяс либӧ пасъяс, а сідзжӧ торъя пасъяс, мыйясӧс оз позь бырӧдны, тшыкӧдны либӧ жугӧдны Россия Федерацияса оланпастэчас серти.

Юӧртана гижӧдъяс да пасъяс бала босьтӧ учётӧ дінму тӧдчанлуна культура наследие объект вылӧ водзынджык индӧм да пасйӧм керка пасъяс да позянлун серти оз лэдз найӧс чӧвтӧм (бырӧдӧм) либӧ мӧдлаӧ пуктӧм.

Юӧртана гижӧдъяс да пасъяс бала вермӧ видзны дінму тӧдчанлуна культура наследие объект вылӧ водзынджык индӧм (пасйӧм) гижӧдъяс да пасъяс, мыйяс юӧртӧны, мый тайӧ объектыс лоӧ дінму тӧдчанлуна культура наследие объектӧн да лоӧ канмусянь дӧзьӧр улын.

Дінму тӧдчанлуна культура наследие объект киын кутысь (вӧдитчысь) культура наследие объектъяс видзан юкӧнын торъя уджмога органсянь юӧртана гижӧдъяс да пасъяс индӧмсӧ сӧгласуйтӧм босьтан кадпассянь квайт тӧлысь чӧжӧн котыртӧ найӧс вӧчӧмсӧ да дінму тӧдчанлуна культура наследие объект вылӧ иналӧмсӧ культура наследие объектъяс видзан юкӧнын торъя уджмога органӧн вынсьӧдӧм юӧртана гижӧдъяс да пасъяс бала серти.

4. Культура наследие объектъяс видзан юкӧнын торъя уджмога орган збыльмӧдӧ юӧртана гижӧдъяс да пасъяс иналӧм бӧрся контроль.

Кор индӧм юӧртана гижӧдъяс да пасъяс оз лӧсявны вынсьӧдӧм юӧртана гижӧдъяс да пасъяс балалы, культура наследие объектъяс видзан юкӧнын торъя уджмога орган индӧм лӧсявтӧмтор эрдӧдӧм бӧрын дас уджалан лун чӧжӧн ыстӧ дінму тӧдчанлуна культура наследие объект киын кутысьлы (вӧдитчысьлы) корӧм сы йылысь, мый квайт тӧлысь чӧжӧн юӧртана гижӧдъяссӧ да пасъяссӧ быть колӧ чӧвтны (бырӧдны) да индыны найӧс вынсьӧдӧм юӧртана гижӧдъяс да пасъяс балалы стӧча лӧсялӧмӧн.

Дінму тӧдчанлуна культура наследие объект киын кутысь (вӧдитчысь) видзӧ индӧм юӧртана гижӧдъяслысь да пасъяслысь тыр-бурлунсӧ. Налӧн бырӧм либӧ тшыкӧм дырйи дінму тӧдчанлуна культура наследие объект киын кутысь (вӧдитчысь) пырысь-пыр юӧртӧ культура наследие объектъяс видзан юкӧнын торъя уджмога органлы бырӧмлысь либӧ тшыкӧмлысь эрдӧдан кадпас да помка индӧмӧн.

Юӧртана гижӧдъяслӧн да пасъяслӧн тшыкӧм дырйи дінму тӧдчанлуна культура наследие объект киын кутысь (вӧдитчысь) тшыкӧм эрдӧдан лунсянь квайт тӧлысь чӧжӧн дзоньталӧ найӧс либӧ вежӧ юӧртана гижӧдъяс да пасъяс выльысь вӧчӧмӧн да дінму тӧдчанлуна культура наследие объект вылӧ индӧмӧн юӧртана гижӧдъяс да пасъяс бала серти, мый водзвыв вынсьӧдӧма культура наследие объектъяс видзан юкӧнын торъя уджмога органӧн.

Юӧртана гижӧдъяслӧн да пасъяслӧн тӧдчымӧн тшыкӧм либӧ бырӧм дырйи дінму тӧдчанлуна культура наследие объект киын кутысь (вӧдитчысь) тӧдчымӧн тшыкӧм либӧ бырӧм эрдӧдан лунсянь квайт тӧлысь чӧжӧн выльысь вӧчӧ да сы вылӧ индӧ юӧртана гижӧдъяссӧ да пасъяссӧ юӧртана гижӧдъяс да пасъяс бала серти, мый водзвыв вынсьӧдӧма культура наследие объектъяс видзан юкӧнын торъя уджмога органӧн.

Юӧртана гижӧдъяслӧн да пасъяслӧн тшыкӧм либӧ бырӧм эрдӧдӧм дырйи культура наследие объектъяс видзан юкӧнын торъя уджмога орган бырӧм либӧ тшыкӧм эрдӧдан кадпас да помка йылысь юӧр босьтан лунсянь дас уджалан лун чӧжӧн ыстӧ дінму тӧдчанлуна культура наследие объект киын кутысьлы (вӧдитчысьлы) корӧм сы йылысь, мый квайт тӧлысь чӧжӧн быть колӧ дзоньтавны либӧ бӧр лӧсьӧдны юӧртана гижӧдъяс да пасъяс.

Дінму тӧдчанлуна культура наследие объектсӧ реестрысь киритӧм дырйи сы вылӧ индӧм юӧртана гижӧдъяссӧ да пасъяссӧ колӧ чӧвтны (бырӧдны) культура наследие объектъяс видзан юкӧнын торъя уджмога органлӧн решение серти. Индӧм решение ыстыссьӧ дінму тӧдчанлуна культура наследие объект киын кутысьлы (вӧдитчысьлы) сійӧс примитан лунсянь вит уджалан лун чӧжӧн.

Дінму тӧдчанлуна культура наследие объект вылӧ индӧм юӧртана гижӧдъяссӧ да пасъяссӧ позьӧ чӧвтны (бырӧдны) культура наследие объектъяс видзан юкӧнын торъя уджмога органлӧн решение серти татшӧм случайяс дырйи:

юӧртана гижӧдъяссӧ да пасъяссӧ дзоньталігӧн;

юӧртана гижӧдъяссӧ да пасъяссӧ вежигӧн;

дінму тӧдчанлуна культура наследие объектсӧ да (либӧ) сылысь мутассӧ видзӧм кузя уджъяс нуӧдігӧн.

Юӧртана гижӧдъяссӧ да пасъяссӧ чӧвтӧм (бырӧдӧм) кузя уджъяссӧ котыртӧ дінму тӧдчанлуна культура наследие объект киын кутысь (вӧдитчысь).».

9. Содтыны татшӧм 101 статья:

«**101 статья.** **Дінму тӧдчанлуна историческӧй овмӧдчӧминъяслысь лыддьӧг, дінму тӧдчанлуна историческӧй овмӧдчӧминлысь видзантор, дінму тӧдчанлуна историческӧй овмӧдчӧминлысь мутас вынсьӧдан пӧрадок**

1. Дінму тӧдчанлуна историческӧй овмӧдчӧминъяслысь лыддьӧг вынсьӧдӧ Коми Республикаса Веськӧдлан котыр культура наследие объектъяс видзан юкӧнын торъя уджмога органлӧн вӧзйӧм серти.

2. Дінму тӧдчанлуна историческӧй овмӧдчӧминлысь мутас мудоръяссӧ вынсьӧдӧ культура наследие объектъяс видзан юкӧнын торъя уджмога орган Коми Республикаын муниципальнӧй юкӧнса меставывса асвеськӧдлан органкӧд сӧгласуйтӧм серти, мый мутасын инавсьӧ дінму тӧдчанлуна историческӧй овмӧдчӧмин, историческӧй овмӧдчӧминлысь мутас мудоръяссӧ индӧм дорӧ корӧмъяс серти, мыйясӧс урчитӧма Россия Федерацияса Веськӧдлан котырӧн.

3. Дінму тӧдчанлуна историческӧй овмӧдчӧминлысь видзанторсӧ вынсьӧдӧ культура наследие объектъяс видзан юкӧнын торъя уджмога орган Федеральнӧй оланпасӧн урчитӧм корӧмъяс серти.».

10. 11 статьяса 2 да 3 юкӧнъяс гижны тадзи:

«2. Медшӧр планъяс балаяссӧ, кутшӧмъясӧс дасьтӧма дінму тӧдчанлуна историческӧй овмӧдчӧминлӧн мутаскӧд йитӧдын, колӧ сӧгласуйтны культура наследие объектъяс видзан юкӧнын торъя уджмога органкӧд Россия Федерацияса кар стрӧитан кодекс серти Россия Федерацияса Веськӧдлан котырӧн уполномочитӧм олӧмӧ пӧртысь власьт органӧн урчитӧм пӧрадок серти.

Му вӧдитан да стрӧитчан правилӧяслысь балаяссӧ, кутшӧмъясӧс дасьтӧма дінму тӧдчанлуна историческӧй овмӧдчӧминлӧн мутаскӧд йитӧдын, колӧ сӧгласуйтны культура наследие объектъяс видзан юкӧнын торъя уджмога органкӧд тайӧ Оланпасӧн урчитӧм пӧрадок серти.

Медшӧр план балаяслӧн, му вӧдитан да стрӧитчан правилӧ балаяслӧн сӧгласуйтанторйӧн, кутшӧмъясӧс дасьтӧма дінму тӧдчанлуна историческӧй овмӧдчӧминлӧн мутаскӧд йитӧдын, лоӧ индӧм балаяслӧн дінму тӧдчанлуна историческӧй овмӧдчӧминлӧн вынсьӧдӧм видзанторлы лӧсялӧм.

3. Культура наследие объектъяс видзан юкӧнын торъя уджмога орган видлалӧ сӧгласуйтӧм вылӧ ыстӧм му вӧдитан да стрӧитчан правилӧяслысь балаяссӧ, кутшӧмъясӧс индӧма тайӧ статьяса 2 юкӧнын, культура наследие объектъяс видзан юкӧнын торъя уджмога органӧ налӧн воан лунсянь ӧти тӧлысь чӧжӧн да сӧгласуйтӧ найӧс либӧ ӧткажитӧ сӧгласуйтӧмын.

Му вӧдитан да стрӧитчан правилӧяслысь сетӧм балаяссӧ, кутшӧмъясӧс индӧма тайӧ статьяса 2 юкӧнын, сӧгласуйтӧмын ӧткажитан помкаӧн лоӧ му вӧдитан да стрӧитчан правилӧ балаяслӧн дінму тӧдчанлуна историческӧй овмӧдчӧминлӧн вынсьӧдӧм видзанторлы лӧсявтӧмлун.

Культура наследие объектъяс видзан юкӧнын торъя уджмога органлӧн му вӧдитан да стрӧитчан правилӧяслысь баласӧ, кутшӧмӧс индӧма тайӧ статьяса 2 юкӧнын, сӧгласуйтӧм (сӧгласуйттӧм) йылысь решениеыс индӧм решение примитан лунсянь дас луна кадколаст чӧжӧн ыстыссьӧ культура наследие объектъяс видзан юкӧнын торъя уджмога органӧн Коми Республикаын меставывса асвеськӧдлан органӧ, коді ыстіс сӧгласуйтӧм вылӧ му вӧдитан да стрӧитчан правилӧяслысь баласӧ.».

**2 статья.** Пыртны «Коми Республикаын кар стрӧитан юкӧнын ӧткымын юалӧм йылысь» Коми Республикаса Оланпаслӧн 4 статьяӧ (Коми Республикаса канму власьт органъяслӧн индӧд-тшӧктӧмъяс, 2007, 8 №, 4939 ст.; 2008, 2 №, 16 ст.; 2009, 41 №, 769 ст.; 2010, 44 №, 1029 ст.; 2011, 23 №, 599 ст.; 47 №, 1340 ст.; 2012, 34 №, 779 ст.; 51 №, 1167 ст.) татшӧм вежсьӧм:

1 юкӧнӧ содтыны татшӧм 72 пункт:

«72) Коми Республикаса олӧмӧ пӧртысь власьт органӧс урчитӧм, кодӧс “Коми Республикаын культура наследие объектъяс (история да культура памятникъяс) видзан, наӧн вӧдитчан, паськыда тӧдмӧдан да канмуӧн дӧзьӧритан юкӧнын ӧткымын мог йылысь” Коми Республикаса Оланпасӧн урчитӧм пӧрадок серти уполномочитӧма медшӧр план балаяс, му вӧдитан да стрӧитчан правилӧяслысь балаяс сӧгласуйтӧм вылӧ, кутшӧмъясӧс дасьтӧма Коми Республикаса историяын да культураын торъя тӧдчанлуна историческӧй овмӧдчӧминъяслӧн мутасъяскӧд йитӧдын “Россия Федерацияса войтыръяслӧн культура наследие объектъяс (история да культура памятникъяс) йылысь” Федеральнӧй оланпас серти;».

**3 статья.** Пыртны “Коми Республикаын культура наследие объектъяс (история да культура памятникъяс) видзан, наӧн вӧдитчан, паськыда тӧдмӧдан да канмуӧн дӧзьӧритан юкӧнын ӧткымын мог йылысь” Коми Республикаса Оланпасӧ вежсьӧмъяс пыртӧм йылысь» 2012 во кӧч тӧлысь 26 лунся 71-РЗ №-а Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2012, 51 №, 1156 ст.) татшӧм вежсьӧм:

медводдза абзацын «2015 вося тӧвшӧр тӧлысь 1 лунӧдз» кывъяс вежны «2016 вося тӧвшӧр тӧлысь 1 лунӧдз» кывъясӧн.

**4 статья.** Тайӧ Оланпасыс вынсялӧ сійӧс официальнӧя йӧзӧдан лунсянь дас лун бӧрын.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В. М. Гайзер

Сыктывкар

2013 вося косму тӧлысь 26 лун

27-РЗ №

Вуджӧдіс Хазова Е. В. – 18 131 пас